Diari Oficial de la Generalitat Valenciana


Sumari del DOGV 6726, del 02-03-2012 (2012/1982)

RESOLUCIÓ de 23 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni de col·laboració entre el RENFE-Operadora, l'Institut Valencià de l'Audiovisual i la Cinematografia i la fundació Escuela de la Cinematografía y del Audiovisual de la Comunitat de Madrid, per a l'emissió als trens AVE, amb trajecte València-Madrid, Madrid-València, d'una programació de curtmetratges amb el títol «AVE, trajecte en curt», que es durà a terme durant el primer semestre de 2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6726

Data del DOGV
:   02-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1982


Data del document
:   23-02-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 23 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni de col·laboració entre el RENFE-Operadora, l'Institut Valencià de l'Audiovisual i la Cinematografia i la fundació Escuela de la Cinematografía y del Audiovisual de la Comunitat de Madrid, per a l'emissió als trens AVE, amb trajecte València-Madrid, Madrid-València, d'una programació de curtmetratges amb el títol «AVE, trajecte en curt», que es durà a terme durant el primer semestre de 2012. [2012/1982]
RENFE-Operadora, l'Institut Valencià de l'Audiovisual i la Cinematografia i la fundació Escuela de la Cinematografía y del Audiovisual de la Comunitat de Madrid han subscrit, després de la tramitació prèvia reglamentària, el 20 de gener de 2012, el conveni de col·laboració per a l'emissió als trens AVE, amb trajecte València-Madrid, Madrid-València, d'una programació de curtmetratges amb el títol «AVE, trajecte en curt», que es durà a terme durant el primer semestre de 2012.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 97/2012, i que figura com a annex d'esta resolució.
València, 23 de febrer de 2012.- La directora general del Secretariat del Consell i Relacions amb les Corts: Mª Teresa Lleó Alonso.
Conveni de col·laboració entre RENFE-Operadora, l'Institut Valencià de l'Audiovisual i la Cinematografia i la fundació Escuela de la Cinematografía y del Audiovisual de la Comunitat de Madrid
València, 20 de gener de 2012
Reunits
D'una part, RENFE-Operadora, d'ara en avant RENFE, amb domicili social a Madrid, codi postal 28901, avinguda Pío XII, número 110, amb CIF número J7822338V, representada per Antonio Olivares López com a gerent de Marca i Reputació de l'entitat, en virtut de les facultats que li han sigut delegades pel president de l'entitat, per mitjà de designació del director de Comunicació, Marca i Publicitat, segons Resolució de data 23 de febrer de 2010 sobre delegació de competències de l'article 16.2 de l'estatut de l'entitat al personal directiu i òrgans interns, publicada en el Boletín Oficial del Estado número 71, de 23 de març de 2010.
I d'una altra, l'Institut Valencià de l'Audiovisual i de la Cinematografia Ricardo Muñoz Suay (d'ara en avant IVAC), amb CIF Q9766757J i amb domicili a la plaça de l'Ajuntament, 17, de València, codi postal 46205, i en nom i representació seus Rafael Ripoll Navarro, com a vicepresident i per delegació de la presidència de l'Institut, i d'acord amb les atribucions conferides en la Llei de la Generalitat Valenciana 5/1998, de 18 de juny, de Creació de l'Institut Valencià de Cinematografia Ricardo Muñoz Suay, modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, i per la Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat.
I la fundació Escuela de la Cinematografía y del Audiovisual de la Comunitat de Madrid, d'ara en avant ECAM, amb domicili social a Pozuelo de Alarcón, Madrid, carrer Juan de Orduña, 3, codi postal 28730, amb CIF número V08145664, representada per Fernando Méndez-Leite, com a director de la fundació.
Exposen
1. Que RENFE és una empresa prestadora de servicis de transport de viatgers i mercaderies per ferrocarril que assenta les seues bases, entre altres aspectes, en la responsabilitat social empresarial. RENFE desenrotlla esta aposta amb el posicionament «Un tren de valors» i els seus compromisos amb els seus grups d'interés.
2. Que l'IVAC és una entitat pública sotmesa a dret privat, que té com a finalitat l'adquisició, conservació, restauració, estudi i difusió del patrimoni audiovisual i dels béns culturals directament relacionats amb este patrimoni, el foment i la promoció de l'audiovisual valencià i la planificació, execució i coordinació de la política cultural de la Generalitat en el camp de la cinematografia i l'audiovisual.
3. Que l'ECAM és un centre de formació acadèmica creat en 1994 amb la fórmula legal de fundació cultural de caràcter privat sense ànim de lucre, regida pel Patronat de la fundació Escuela de Cinematografía y del Audiovisual de la Comunitat de Madrid. La seua finalitat és la preparació tècnica i humanística dels futurs professionals del cine i del sector audiovisual. Dins d'este ampli objectiu, l'ECAM contribuïx a promoure l'exhibició i distribució de l'obra audiovisual d'estos nous autors, produïda per l'ECAM o per tercers, a través de la seua oficina de promoció, que difon, entre altres, el programa «Madrid en corto», promogut per la Vicepresidència i Conselleria de Cultura i Esport de la Comunitat de Madrid.
4. Que les parts estan interessades a col·laborar conjuntament en el projecte «AVE, trajecte en curt», de manera que els seus fins comuns s'enfortisquen i la societat espanyola se'n beneficie.
5. Que RENFE, l'IVAC i l'ECAM estan interessats a col·laborar en l'emissió de curtmetratges en els trens d'alta velocitat que realitzen el recorregut València-Madrid, Madrid-València, de manera que les denominacions, marques i logotips de les tres entitats apareguen en els suports que s'especifiquen en el present conveni de col·laboració.
6. L'activitat «AVE, trajecte en curt» es presenta en forma de concurs en què els passatgers podran puntuar les obres que hagen vist. Al finalitzar l'activitat, s'entregarà un premi al millor curtmetratge de la Comunitat de Madrid i al millor curtmetratge de la Comunitat Valenciana.
Les parts, d'acord amb això que s'ha exposat, reconeixent-se mútuament la capacitat necessària per a obligar-se en este acte, acorden subscriure el present conveni de col·laboració d'acord amb les següents:
Clàusules
Primera. Objecte
El present conveni de col·laboració té com a objecte la participació comuna de RENFE, de l'IVAC i de l'ECAM en l'emissió als trens AVE, amb trajecte València-Madrid, Madrid-València, d'una programació de curtmetratges amb el títol «AVE, trajecte en curt» que es durà a terme durant el primer semestre de 2012.
Així mateix, les parts organitzaran un concurs en què els passatgers dels trens podran puntuar els curtmetratges que hagen vist. Al finalitzar l'activitat, s'entregarà un premi al millor curtmetratge de la Comunitat de Madrid i al millor curtmetratge de la Comunitat Valenciana.
Segona. Vigència del conveni
La vigència del present conveni començarà el dia de la firma i finalitzarà el 30 de juny de 2012. Les parts podran prorrogar de comú acord el present conveni expressament per escrit.
Tercera. Drets i obligacions de les parts
A) Obligacions de l'IVAC i l'ECAM
A.1) L'IVAC i l'ECAM presentaran a RENFE una recopilació de curtmetratges de la Comunitat Valenciana i de la Comunitat de Madrid, que ha de respondre als criteris següents: estar dirigits o produïts a la Comunitat Valenciana o a la Comunitat de Madrid; tindre una duració màxima de 30 minuts, estar dirigits a tots els públics i haver estat produïts posteriorment a 2004.
L'IVAC i l'ECAM elaboraran 10 programes d'una duració aproximada de 30 minuts cada un amb els curtmetratges que s'indiquen en l'annex II d'este conveni i que són autoritzats per RENFE per mitjà de la firma del present conveni.
A.2) L'IVAC i l'ECAM s'encarregaran de demanar dels propietaris dels drets corresponents les autoritzacions necessàries per a l'emissió dels curtmetratges.
A.3) L'IVAC i l'ECAM faran entrega a RENFE dels materials necessaris, en els terminis acordats, per a l'emissió dels curtmetratges en els formats adequats per a la seua reproducció en les pantalles dels trens.
A.4) L'IVAC i l'ECAM elaboraran els materials necessaris per a dur a terme l'activitat objecte d'este conveni, amb els signes distintius de RENFE segons les característiques gràfiques, de colors i denominatives que consten en l'annex I d'este conveni de col·laboració. A este efecte, RENFE facilitarà a l'IVAC i a l'ECAM els mencionats signes distintius en un format apte per a la seua modificació i correcta incorporació als suports pertinents.
Atés el caràcter variable d'estos signes distintius, les parts acorden que els signes puguen ser modificats al llarg de la duració del present conveni de col·laboració. Per a l'execució de la modificació, RENFE comunicarà a l'IVAC i a l'ECAM els nous signes que hagen de ser incorporats al material publicitari i aniran a càrrec seu els costos que la incorporació puga suposar, en el cas que esta comporte una retirada o obsolescència de materials utilitzats.
A.5) L'IVAC i l'ECAM no retiraran ni ocultaran els signes distintius de RENFE tal com s'inclouen en l'annex I del present conveni de col·laboració, ni duran a terme cap tipus d'acte que puga perjudicar-ne la publicitat.
A.6) L'IVAC i l'ECAM tornaran en l'estat que resulte del seu ús raonable a RENFE o destruiran, a elecció seua, els elements, suports i signes distintius que hagen rebut d'aquell, una vegada finalitze la duració del present conveni.
A.7) L'ECAM s'encarregarà de realitzar l'autoria dels vídeos de projecció dels programes elaborats conforme s'indica en l'apartat A1 d'esta clàusula. Igualment s'encarregarà de realitzar l'espot de començament de la sessió.
A.8) L'IVAC realitzarà la creativitat de l'activitat, així com les aplicacions necessàries per al seu ús.
A.9) L'IVAC i l'ECAM organitzaran conjuntament amb RENFE l'acte d'entrega de premis que tindrà lloc a l'estació Joaquim Sorolla de València.
A.10) L'IVAC i l'ECAM facilitaran a RENFE, en els suports acordats, els signes distintius d'IVAC i ECAM de les entitats en un format apte per a la seua modificació i correcta incorporació als suports pertinents.
B) Obligacions de RENFE
B.1) RENFE al finalitzar l'activitat entregarà dos premis als millors curtmetratges. Estos premis consistiran en:
a) 3.000 € IVA no inclòs (tres mil euros IVA no inclòs) al millor curtmetratge de la Comunitat Valenciana. El pagament es formalitzarà als 75 dies de l'acte d'entrega del premi, per mitjà de xec o transferència bancària a nom del productor del curtmetratge.
b) 3.000 € IVA no inclòs (tres mil euros IVA no inclòs) al millor curtmetratge de la Comunitat de Madrid. El pagament es formalitzarà als 75 dies de l'acte d'entrega del premi, per mitjà de xec o transferència bancària a nom del productor del curtmetratge.
B.2) RENFE amb la firma d'este conveni dóna la seua conformitat als curtmetratges que s'indiquen en l'annex II i autoritza l'IVAC i l'ECAM perquè amb ells elaboren 10 programes d'una duració aproximada de 30 minuts per a ser projectats en l'activitat objecte d'este acord.
B.3) RENFE posarà a la seua disposició tots els mitjans i suports necessaris per a la correcta execució de l'activitat objecte d'este conveni.
B.4) RENFE facilitarà a l'IVAC i a l'ECAM els signes distintius de l'entitat en un format apte per a la seua modificació i correcta incorporació als suports pertinents. Igualment, entregarà els fotolits, fotografies, disquets, CD o qualsevol altre suport al qual s'hagen incorporat els signes distintius objecte de patrocini en condicions que permeten la seua impressió i/o serigrafia posterior, sense requerir més operació que les necessàries per a fixar els signes distintius en els objectes o elements de l'IVAC i l'ECAM.
B.5) Reposar els seus signes distintius, en el cas que estos s'hagen perdut, deteriorat o danyat de tal manera que resulte difícil reconéixer-los.
B.6) Col·laborar amb l'IVAC i l'ECAM en tots els actes de promoció per als quals siga convocat i que RENFE considere convenients, com per exemple: rodes de premsa, reunions socials, actes de presentació, etc.
B.7) Col·laborar amb l'IVAC i l'ECAM en la realització i execució de totes les accions conjuntes, a nivell de promoció, que siguen acordades durant la vigència del present conveni de col·laboració, en els termes pactats per les parts.
B.8) RENFE s'encarregarà de la producció de tots els materials de senyalització i cartelleria, així com de la producció de les postals, per cada un dels 10 programes.
B.9) RENFE organitzarà l'acte d'entrega de premis als millors curtmetratges, la data del qual es fixarà després del recompte de les puntuacions i se celebrarà a l'estació Joaquim Sorolla de València. En este esdeveniment, al qual s'invitarà els participants de la Comunitat Valenciana i de la Comunitat de Madrid, s'oferirà un càtering.
B.10) RENFE es farà càrrec del recompte de les valoracions dels curtmetratges a partir de les postals entregades pels passatgers, dels quals posteriorment eixiran els curtmetratges premiats.
C) Drets de RENFE
C.1) RENFE, en virtut del present conveni de col·laboració i mentres estiga en vigor:
1) Tindrà dret a inserir el logotip de RENFE en tots els esdeveniments publicitaris relacionats amb la promoció de la programació de curtmetratges del programa «AVE, trajecte en curt», en general en els fullets, publicacions, espais publicitaris, sales de projeccions i sales de premsa, així com en tot aquell espai que les dos parts consideren necessari, i en particular en els següents:
a. En el vídeo promocional que es grave a fi de promocionar el projecte.
b. En la pàgina web de l'IVAC: i en la de l'ECAM: . En estes s'haurà d'incloure una menció de RENFE com a col·laborador, així com el logotip de RENFE amb un hipervincle a la pàgina web: durant el temps de duració del vigent contracte.
C.2) RENFE podrà fer menció de la seua col·laboració amb l'IVAC i l'ECAM com a patrocinador i transportista oficial. Podrà fer ús de les seues logomarques, en el material comercial o de premsa que estiga relacionat amb l'activitat, amb la prèvia autorització expressa de l'IVAC i de l'ECAM.
C.3) RENFE, al finalitzar el conveni, rebrà de l'IVAC i de l'ECAM un informe de 4 pàgines com a màxim, amb totes les accions realitzades durant la seua vigència en què aparega la marca RENFE. Així mateix, l'informe haurà de contindre un quadro resum amb els principals indicadors.
Els mencionats drets s'exerciran sempre de manera que no s'impedisca a l'IVAC i l'ECAM dur a terme les seues activitats i sempre de manera raonable, d'acord amb els usos habituals del sector.
D) Drets de l'IVAC i de l'ECAM
D.1) L'IVAC i l'ECAM tindran dret a inserir els seus logotips en tots els esdeveniments publicitaris relacionats amb la promoció de la programació de curtmetratges, en general en els fullets, publicacions, espais publicitaris, sales de projeccions i sales de premsa, així com en tot aquell espai que les dos parts consideren necessari i, en particular, en el vídeo promocional que es grave a fi de promocionar el projecte.
D.2) Sempre que les tres parts així ho acorden conjuntament, els curtmetratges podran estar en les pàgines web d'ECAM, RENFE i IVAC per a la seua reproducció en temps real.
E) Responsabilitats de l'IVAC, l'ECAM i RENFE
Les entitats firmants respondran de les conseqüències que es puguen derivar de la irregular execució de les seues obligacions de conformitat amb la legislació en matèria de publicitat i més concretament amb la Llei General de Publicitat.
Quarta. Propietat industrial i imatge de marca
La denominació social de cada una de les parts, les seues marques registrades, logotips i qualsevol signe distintiu són propietat exclusiva de cada una d'elles.
Cap de les parts firmants del present conveni podrà utilitzar marques, distintius o drets de propietat industrial o intel·lectual de l'altra part per a fins diferents dels expressament indicats en este conveni.
Cada una de les parts garantix a l'altra que és titular de la totalitat de les marques i qualssevol altres drets de propietat industrial o intel·lectual que seran utilitzats per l'altra part en virtut del present conveni, o si és el cas que compta amb les autoritzacions corresponents del seu titular per a complir les obligacions previstes en este. Les parts es comprometen a utilitzar els signes distintius de l'altra part segons s'ha acordat.
La utilització per una de les parts de les marques i qualssevol altres drets de propietat industrial o intel·lectual titularitat de l'altra part als fins previstos en el present conveni no comportarà de cap manera l'adquisició per aquell de cap dret sobre estos.
Cada part queda obligada a tornar en l'estat que resulte del seu ús raonable, o destruir, a elecció de l'altra part, els elements, suports i signes distintius que haja rebut d'esta, una vegada finalitze la vigència del present conveni de col·laboració entre les parts per qualsevol motiu. A partir d'eixe moment la part que no siga titular d'estos drets de propietat industrial i intel·lectual no podrà tornar a utilitzar la marca o qualssevol altres signes distintius de l'altra part en cap suport.
Quinta. Resolució anticipada
El present conveni de col·laboració podrà resoldre's, a instància de qualsevol de les parts, per les causes generals establides en la llei i per l'incompliment de les obligacions previstes en este, en el cas que l'incompliment no haja sigut resolt en el termini de cinc dies des de la notificació de la infracció a la part incomplidora.
Si el present conveni de col·laboració es resol per incompliment imputable a l'IVAC o l'ECAM, estos es comprometen a destruir o restituir, a elecció seua, la totalitat dels elements, suports i signes distintius que hagen rebut de RENFE, en proporció a la part del conveni executat.
En el cas que l'incompliment siga imputable a RENFE, esta es compromet a restituir els béns que l'IVAC i l'ECAM li hagen facilitat en relació amb l'execució del present conveni de col·laboració.
Sexta. Notificacions i consultes
Totes les notificacions i comunicacions que les parts es dirigisquen en compliment del que establix este conveni de col·laboració es realitzaran a les adreces que s'indiquen a continuació:

En el cas que es produïsca un canvi d'adreça de qualsevol de les parts, haurà de ser comunicat per escrit, indicant la nova adreça i la data a partir de la qual hauran de dirigir-se a esta les notificacions o comunicacions.
Sèptima. Confidencialitat
La informació pertanyent a qualsevol de les parts a què l'altra puga ocasionalment tindre accés en virtut d'este conveni té caràcter estrictament confidencial. Les parts s'obliguen a mantindre en secret la informació, tant durant el termini de vigència d'este conveni com després de la seua expiració, excepte en aquells aspectes que haja passat al domini públic o siga notòria per mitjans aliens a les parts.
Així mateix, les parts s'obliguen a adoptar totes les mesures que siguen necessàries per a assegurar que els seus respectius col·laboradors o agents no divulguen la informació confidencial.
Octava. Legislació aplicable i jurisdicció
El present conveni de col·laboració es regix per les seues clàusules i, en tot allò que no preveu, per la legislació espanyola aplicable.
Les parts acorden que tot litigi, discrepància, qüestió o reclamació resultants de l'execució o interpretació del present conveni de col·laboració o que hi tinguen relació, directament o indirectament, se sotmetran al coneixement dels jutjats i tribunals de Madrid capital, amb expressa renúncia de les parts a qualssevol altres furs que els puguen correspondre.
I en prova de conformitat amb tot això, les parts subscriuen el present conveni de col·laboració per duplicat i a un sol efecte, en el lloc i la data assenyalats en l'encapçalament.
Per l'Institut Valencià de l'Audiovisual i la Cinematografia: Rafael Ripoll Navarro.
Per la fundació Escuela de la Cinematografía y del Audiovisual de la Comunitat de Madrid: Fernando Méndez-Leite.
Per RENFE-Operadora: Antonio Olivares López.
ANNEX I / ANEXO IANNEX II
1. Curtmetratges Comunitat Valenciana
- Les sabatilles de Laura, Oscar Bernàcer
- Parada intermedia, Sergio Sanus
- El punto rojo. El origen de la Tomatina, Darío Ferrer
- The black queen, Nerea Marcén i Kirill Pavlov
- El ataque de los robots de Nebulosa 5, Chema García Ibarra
- Pequeño catálogo de nuevas patologías, Moisés Romera i Marisa Crespo
- Margarita, Alex Cervantes
- La lista de la compra, Begoña Soler
- Algo queda, Ana Lorenz
- CV-35. Un cuento sobre la soledad, Antonio Such
- El ultimátum evolutivo, Pablo Llorens
- Exlibris, María Trénor
2. Curtmetratges Comunitat de Madrid
- Nadie tiene la culpa, Esteban Crespo
- La última secuencia, Arturo Ruiz Serrano
- Tadeo Jones, Enrique Gato
- El hombre feliz, César Martínez
- La clase, Beatriz M. Sanchis
- Sin palabras, Bel Armenteros
- Los planes de Cecilia, Belén Gómez Sanz
- Atención al cliente, Marcos Vallín i David Alonso
- Rascal's street, Marcos Vallín, María Monescillo
- La M con la A, Rosario Fuentenebro